stanford-oval/wikipedia huggingface dataset:
צ'רקסים בישראל
אישים בולטים בקהילה

ביברס נאתכו (נולד ב-18 בפברואר 1988) – כדורגלן ישראלי-צ'רקסי המשחק בעמדת הקשר המרכזי והקשר אחורי בקבוצת פרטיזן בלגרד ומשמש כקפטן נבחרת ישראל.
נילי נאתכו (1982 – 5 בנובמבר 2004) – הייתה כדורסלנית ישראלית-צ'רקסית. שיחקה בקבוצות מכבי רעננה ואליצור רמלה. נאתכו נהרגה בתאונת דרכים בגיל 22.
איציק נאש (אנ') (נולד ב-23 ביוני 1989) – כדורגלן ישראלי-צ'רקסי שמשחק בליגת העל הישראלית.
ינאל אשמוז (נולד ב-1996) – לוחם UFC ישראלי-צ'רקסי. הלוחם הישראלי הרביעי בהיסטורית הארגון.
קרב יריות

קרב יריות, הוא מצב לחימה בין צדדים חמושים המשתמשים באקדחים או ברובים. ניתן להשתמש במונח כדי לתאר כל קרב כזה, אם כי הוא משמש בדרך כלל בהקשר לא צבאי או לתיאור מצבי לחימה בעיקר באמצעות כלי נשק (בדרך כלל לא כולל כלי נשק המשרתים צוות, כלי רכב קרביים, כלי טיס חמושים או חומרי נפץ).
צילום לאחר קרב יריות בין שוטרים לפושעים בעקבות שוד בנק ב-2014 בסטוקטון, קליפורניה
אירועים המכילים יריות קורים לעיתים קרובות בין רשויות אכיפת החוק לבין פושעים, אם כי הם יכולים לערב גם קבוצות מחוץ לאכיפת החוק, כגון כנופיות מתחרות, מיליציות או יחידים. מצבי לחימה צבאיים נקראים לעיתים רחוקות "קרב יריות", והם נחשבים כמעט תמיד לקרבות.
קרב יריות מתואר לעיתים קרובות בסרטי פעולה, מערבונים ומשחקי וידאו.
הערות שוליים

↑  Samson, Karl (2010). "Frommer's Arizona and the Grand Canyon 2011". Frommer's Color Complete. Wiley. 824: 43. ISBN 978-0470607503.
ערך זה הוא קצרמרבנושא צבא. אתם מוזמנים לתרום לוויקיפדיה ו.
רביעיית מיתרים

רביעיית מיתרים
רביעיית כלי קשת או רביעיית מיתרים היא הרכב קאמרי של ארבעה כלי קשת, כשההרכב הנפוץ ביותר כולל שני כינורות, ויולה וצ'לו. המונח "רביעיית מיתרים" יכול להתייחס גם ליצירה, שנכתבה להרכב כזה.
הצורה המסורתית של רביעיית מיתרים

את הצורה המסורתית העיקרית לרביעיית המיתרים הקלאסית קבע היידן:
פרק 1: צורת סונאטה, אלגרו, בסולם הטוניקה
פרק שני: איטי, בסולם הסאב-דומיננטה
פרק 3: מינואט וטריו, בסולם הטוניקה
פרק 4: צורת סונאטה-רונדו, בסולם הטוניקה
המבנה הזה, הן מבחינה טונאלית והן מבחינות אחרות, נזנח בהדרגה במאה ה-19 ולאחריה.
הרכבים קאמריים אחרים בנויים על רביעיית המיתרים בשינויים הנדרשים: חמישיית מיתרים היא רביעיית מיתרים בתוספת ויולה, צ'לו או קונטרבס; בשלישיית מיתרים יש כינור, ויולה וצ'לו; חמישיית פסנתר היא רביעיית מיתרים בתוספת פסנתר; רביעיית פסנתר היא רביעיית מיתרים שאחד הכינורות בה הוחלף בפסנתר; וחמישיית קלרינט היא רביעיית מיתרים בתוספת קלרינט.
הערות שוליים

↑  Wyn Jones (2003, 178)
↑  Wyn Jones (2003, 179)
↑  Finscher (2000, 398)
↑  This would put the date earlier, around 1750; Finscher as well as Webster and Feder judge that Griesinger erred here.
| --- | --- |
בקרת זהויות :  NLI: 987007541191905171  GND: 4058023-4  LCCN: n2015036025  MusicBrainz: 708c6d50-c768-4f93-a5c7-b41fb3cf029f  NDL: 00562331  NKC: ph125721  VIAF: 143237537   WorldCat (עם VIAF): 143237537 
רביעיית המיתרים "אלגרה" באולם קונצרטחבאו באמסטרדם
קולטור-ליגע

קולטור-ליגע (ליגת תרבות או ליגה לתרבות יהודית או ליגת תרבות של קייב) היה ארגון ללא מטרות רווח יהודי-חילוני לקידום תרבות וחינוך היידיש שנוסד בקייב. הארגון פעל בין השנים 1918–1924 במזרח אירופה.
הקמה

הארגון רשמית נוסד ונרשם ב-28 בינואר 1918 בבית המשפט המחוזי בקייב. מייסדי הארגון הם: משה זילברפרב, דוד ברגלסון, יחזקאל דוברושין, נחמן מייזל ומשה ליטבקוב. קולטור-ליגע פרח רבות אודות ההכרזה על "אוטונומיה לאומית ותרבותית למיעוטים" בשטחי אוקראינה על ידי הראדה המרכזית של אוקראינה. בראשית ימי הקולטור-ליגע נתמך על ידי קואליציית של מפלגות הסוציאליסטיות היהודיות (בונד), פועלי ציון, פאלקס-פארטיי והראדה המרכזית בעזרתו של משה זילבערפֿאַרב - השר לענייני יהודים.
המבנה הארגוני היה מחולק למחלקות נפרדות: מחלקת ספרות, מוזיקה, תיאטרון, ציור, פיסול. בתוספת לכך הארגון הפעיל בתי ספר עממיים, חינוך לגיל הרך ומערכות חינוך למבוגרים. הוועד המרכזי היה מורכב מ-21 חברים, והתכנס פעם בחודש. שבע מחבריו התכנסו אחת לשבוע לעבודה מבצעית שוטפת. 27 סניפים הוקמו ברחבי אוקראינה בקיץ 1918 והגיעו עד סוף השנה לעד 120. במקביל הארגון פעל גם בפולין, סרביה, רוסיה ובאזורים אחרים של האימפריה הרוסית לשעבר.
בדצמבר 1920 השתלטו הקומוניסטים על הקולטור-ליגע ורוב מתקניה הולאמו. כתוצאה מכך היגרו רוב מחבריה לערים אחרות באירופה כמו ורשה, קובנה, פריז, אמסטרדם או ברלין בניסיון לשחזר את ההצלחה באוקראינה. עם זאת, כל הניסיונות החדשים הללו עלו לא צלחו. הפעילים שנותרו באוקראיניה הפסיקו לפעול בהדרגה או השתלבו ככלי תעמולה במנגנון הבולשביקי. לאחר 1924, אין יותר תיעוד לפעילות הארגון בברית המועצות.
מטרה

בגיליון השני של העלון של "הקולטור ליגע" (יוני–יולי 1920) נכתב כי מטרת הארגון היא: קולטור-ליגע זו דרך חדשה לפתח את התרבות היהודית. בדרך המתגבשת לאור הנסיבות ההיסטוריות, על האינטליגנציה היהודית אסור להיות עוד מורכבת רק מרואי חשבון ורופאי שיניים, אלא גם מאמנים ואנשי תרבות. אנו רוצים ליצור דור חדש של אינטלקטואלים יהודים, המחוברים בקשר הדוק להמון היהודי, ושואבים השראה ממנו. הם יהיו אנשי רוח המנהלים אורח חיים מודרני ובד בבד משמרים את תרבותם היהודית.
הקולטור-ליגע תמכה בפיתוח ובהפצת התרבות הלאומית-יהודית - חילונית. בכינון מועדני חובבי ספרות, אמנות, מוזיקה, תיאטרון. הם תרמו לבניית בית ספר יהודי דמוקרטי חדש ומוסדות חינוך נוספים. פעילות החברה התנהלה בשפת היידיש. היא הייתה חלק מתנועת היידישיזם, שהציבה את היידיש כשפה הלאומית של יהודי אירופה.
פעילות חינוכית

במהלך שנות קיומה הקצרים הקימה קולטור-ליגע רשת של מוסדות חינוך יהודיים מסוג חדש, שכמותם לא היו קיימים באימפריה הרוסית. בשנת 1918 עזרו בהקמת האוניברסיטה העממית יהודית, המוסד החינוכי היהודי הגבוה הראשון במזרח אירופה באותה תקופה. מויסי זילברפרב (Мойсей Зільберфарб) היה לרקטור האוניברסיטה.
במקביל הקולטור-ליג פתחה והפעילה באופן קבוע חמישה בתי ספר יהודיים בקייב: שלושה למבוגרים (300 איש) ושניים לבני נוער בגילאי 13 עד 17 (150 ילדים). בבתי הספר למדו ברוסית, יידיש ולימדו על ההיסטוריה יהודית. סופרים יהודים כתבים חיברו ספרי ילדים ולימוד במיוחד לבתי הספר האלה. אתם ספרים יצאו לאור בהוצאה של הליגה.
פעילות פרסום

בשנת 1918 נוסדה הוצאת הספרים של הליגה במסגרתה יצאו לאור ספרים רבים בשפה היידיש, ומשנת 1921 נהית לארגון עצמאי. ההוצאה לא שינתה את השם "קולטור-ליגע". במסגרת יצאו לאור ספרים בכל תחומי הדעת. ספרות בנושאי היסטוריה, דת, פילוסופיה, תרבות, אמנות, חינוך, בלשנות, ספרות, אמנות מדע פופולרי וביבליוגרפיות. לאחר שהאיגודים המקצועיים החלו ליצור ספריות יהודיות, החלה ההוצאה השיתופית להדפיס ספרות טכנית, אמנותית וילדים עבור ספריות אלו בשטח ברית המועצות. סניפיה מוקמו בברדיצ'ב, בילה צרקווה, קמיאנץ-פודילסקי ומוהילב-פודילסקי. בתערוכת הספרים "ספר חי" (קייב) משנת 1924 הוצגו 115 ספרים וחוברות של "ליגת תרבות".
ההוצאה לאור נסגרה רשמית בשנת 1931.
פעילות באמנות הבמה

ב-13 באפריל 1919 האגודה ייסדה את הסטודיו הראשון שלה לתיאטרון יהודי, שבראשו עמד אפרים בוריסוביץ' לויטר. בשנת 1924 הסטודיו עבר לבעלות המדינה, ובשנה שלאחר מכן על בסיסו נוסד התיאטרון הממלכתי היהודי-אוקראיני הראשון בחרקיב.
לקריאה נוספת

Культур-Ліга: художній авангард 1910-1920-х років : альбом-каталог / Нац. худож. музей України, Центр дослідж. історії та культури східноєвроп. єврейства Нац. ун-ту "Києво-Могилянська академія", Нац. б-ка України ім. В. І. Вернадського; упоряд. Г. Казовський ; наук. ред. С. Захаркін, І. Сергеєва. — Київ : Дух і Літера, 2007. — 216 с. — ISBN 978-966-378-067-2.
הערות שוליים

↑  Україна: хроніка ХХ століття. Рік 1918 : довід. вид / О. В. Андрощук, О. Г. Бажан, Г. Б. Басара та ін. ; редкол.: В. А. Смолій (голова) та ін. — Київ : НАН України, Ін-т історії України, 2005. — С. 43. — ISBN 966-02-3732-4.
1 2  "Серце Культур-Ліги". Україна молода. Випуск №008 15.01.2018. אורכב מ-המקור ב-12 במאי 2019. נבדק ב-21 במאי 2019. {{cite web}}:  (עזרה)
↑  Hillel Kazovsky: Kultur-lige. In: The Yivo Encyclopedia of Jews in Eastern Europe. YIVO, 2010, abgerufen am 19. Januar 2023
↑  Gennady Estraikh:. In: Irena Makaryk, Virlana Tkacz (Hrsg.):. University of Toronto Press, Toronto 2010, ISBN 978-1-4426-8637-3, S. 197–218, doi:10.3138/9781442686373-012
↑  "Що таке Культур-Ліга". Еврейский Обозреватель. אורכב מ-המקור ב-12 במאי 2019. נבדק ב-12 במאי 2019. {{cite web}}:  (עזרה)
↑  Alison Hilton, The Struggle for Utopia: Rodchenko, Lissitzky, Mohofy-Nagy, 1917-1946. By Victor Margolin. Chicago: University of Chicago Press, 1997. xviii, 261 pp. Notes. Index. Illustrations. Figures. Plates. $39.95, hard bound., Slavic Review 57, 1998, עמ' 696–696 doi: 10.2307/2500770
1 2  "Феномен Культур–Ліги (קולטור-ליגע). Незалежна організація єврейської культури та освіти. Документи, дослідження, історія видавничої діяльності". Національна бібліотека України імені В. І. Вернадського. 2019-05-14. אורכב מ-המקור ב-14 במאי 2019. נבדק ב-14 במאי 2019. {{cite web}}:  (עזרה)
↑  "Культур–Ліга". Енциклопедія Сучасної України. נבדק ב-14 במאי 2019. {{cite web}}:  (עזרה)
| --- | --- |
בקרת זהויות :  NLI: 987007361243905171  LCCN: nr91038788   WorldCat (עם LCCN): nr91-038788 
Literarishe bleter
קרב כלבים

איור של קרב כלבים
קרב כלבים הוא מאבק המתנהל בין שני כלבים ביוזמת בעליהם.
הכלבים המשתתפים בקרבות הם בעיקר מהגזע אמסטף ופיטבול. קרבות כלבים היו נפוצים במאה ה-19 בקרב שכבות האצולה. הקרב מתנהל עד למותו של אחד הכלבים המשתתפים, בעוד הצופים מהמרים על התוצאה. בנוסף, ידוע על מדענים אשר התחרו ביניהם בעירוב זנים שונים של כלבים, ליצירת כלב הקרבות האולטימטיבי.
קרבות הכלבים התפתחו מאוחר יותר לקרבות חתולים, תרנגולים (מכאן הביטוי "קרב תרנגולים") וחיות מחמד אחרות. לאחרונה נודעה גם תופעה של קרבות כלבים מול חיות בר שנתפסות בטבע, כגון צבועים או חזירי בר.
כיום, רבים מוחים כנגד קיום קרבות הכלבים משום אכזריותם והם אף נעשו לא חוקיים במדינות רבות, ובהן ישראל. עם זאת, נערכים כל שנה מאות קרבות כלבים בחשאי.
Tosa Inu
הערות שוליים

↑  ארז ארליכמן, הימור אכזרי: קרבות כלבים עם צבועים וחזירי בר, באתר ynet, 12 ביולי 2010
↑  קרבות כלבים בישראל, באתר PTROA
| --- | --- |
בקרת זהויות :  NLI: 987007557814105171  LCCN: sh85038775  NDL: 00573181 
ערך זה הוא קצרמרבנושא יונקים. אתם מוזמנים לתרום לוויקיפדיה ו.
קישהוטה

| --- | --- |
סמל קישהוטהסמל קישהוטה

 מדינה:  הונגריה הונגריה
 חבל:  צפון הונגריה
 מחוז:  בורשוד-אבאוי-זמפלן בורשוד-אבאוי-זמפלן
 נפה:  נפת שאטוראליאויהיי
 שטח:  5.17 קמ"ר
 אוכלוסייה:  ‏
  ‑ בכפר:  259 (1 בינואר 2024)
 קואורדינטות:  48°26′49″N 21°28′50″E﻿ / ﻿48.447°N 21.480480555556°E﻿ / 48.447; 21.480480555556 
 אזור זמן:  UTC +1
 https://kishuta.hu/
  מפת מיקום  מפה מפורטת   (למפת הונגריה מוגדלת) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.קישהוטה(למפת הונגריה רגילה) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.קישהוטה  he tabBackground:;tabBorder:#aaa;defaultTab:0;
 
קישהוטה (בהונגרית: Kishuta) הוא כפר במחוז בורשוד-אבאוי-זמפלן שבצפון מזרח הונגריה. כמו יישובים רבים באירופה גם אוכלוסיית הכפר נמצאת בירידה שנים רבות מ-413 תושבים בשנת 1990 עד ל-271 תושבים בלבד בשנת 2018 (ירידה של כ-34%).
במהלך השנים חיו בכפר מעט יהודים
| שנה | כמות יהודים | כלל האוכלוסייה |
| --- | --- | --- |
| 1840 | 8 |  |
| 1880 | 5 | 120 |
| 1910 | 5 |  |
| 1920 | 5 |  |
| 1930 | 3 |  |
| 1941 | 4 | 386 |
קישוורשאן

קישוורשאן (בהונגרית: Kisvarsány) הוא כפר במחוז סבולץ'-סטמאר-ברג שבצפון מזרח הונגריה.
בדומה ליישובים רבים באירופה, גם אוכלוסיית קישוורשאן קטנה משמעותית בעשרות השנים האחרונות, מ-1,011 תושבים בשנת 1990 עד 988 תושבים בשנת 2020.
יהודי קישוורשאן

יהודים חיו בקישוורשאן והחל משנת 1867 קיבלו שירותי דת מקהילת מאנדוק. 
בשנת 1944 נרצחו יהודים רבים מהכפר בשואה.
| שנה | מספר היהודים בכפר | כלל האוכלוסייה |
| --- | --- | --- |
| 1840 | 30 |  |
| 1880 | 118 | 813 |
| 1910 | 102 |  |
| 1920 | 69 |  |
| 1930 | 54 |  |
| 1941 | 42 | 1,219 |
הערות שוליים

↑  נתוני הכפר באתר הלמ"ס ההונגרי
↑  תיעוד יהודי קישוורשאן שנרצחו בשואה
↑  מפקדי האוכלוסין של יהודי הונגריה, 1993
| יישובים במחוז סבולץ'-סטמאר-ברג |
| --- | --- | --- |
| ערי המחוז | נירג'האזה  |  |
| ערים |  איאק •  בקטלוראנטהאזה •  בלקאן •  צ'נגר •  דמצ'ר •  דומבראד •  פהרגיארמט •  איבראן •  קמצ'ה •  קישווארדה •  מאנדוק •  מאריאפוץ' •  מאטסלקה •  נאג'אצ'ד •  נג'הלאס •  נאג'קאלו •  נירבאטור •  נירלוגוש •  נירמדה •  נירטלק •  רקמז •  טיסלק •  טיסוושווארי •  אויפהרטו •  ואיה •  ואשארושנמן •  זאהון |  |
| כפרים | קנטוריאנושי • נירקאראס • אופאי • אפג' • הודאס • נירטורה • יאנד • נירבוגדאני • פאביאנהאזה • פילפשדרוץ • גבריין • גיורטלק • יארמי • קוצ'ורד • מרק • נאג'דובוש • נירצ'הוי • נירקאטה • נירמגייש • נירפרסניה • אקריטופילפש • פפוש • ראפולט • סמושסג • טיבורסאלאש • ואלאי • אנרץ' • דגה • פניישליטקה • גיולהאזה • יקה • קקצ'ה • לוופטרי • מזלדאן • נירלווה • נירטש • פפ • פאטרוהה • רטקזברנץ' • סבולצ'באקה • סבולצ'וורשמרט • טיסקניאר • אוידומבראד • אויקנז • נג'צ'רקס • נפקור • נירפזון • שנייה • סבולץ' • טימאר • טיסנג'פלו • בשנייד • לשקוד • לוולק • מג' • ניריברון • ניריאקו • נירקרץ' • פטנהאזה • רמוצ'האזה • רוהוד • ברבאש • ברגדרוץ • ברגשוראן • צ'רודה • גלנש • גמז'ה • גולאץ' • גיירה • הטפיירצ'ה • אילק • קישוורשאן • לוניה • מארוקפפי • מאטיוש • נג'וורשאן • אולצ'ווה • פוסטדובוש • טאקוש • טרפה • טיסאדון • טיסקרצ'ן • טיססלקה • טיסוויד • ואמושאטיה • ברקס • בסטרץ • גגן • קק • נירטט • סקיי • טיסראד • ושמגייר • בוטפלאד • צגנדאניאד • צ'הולץ • צ'אסלו • צ'גלד • דרנו • פילשד • גצ'אי • גרבולץ • גיגייה • יאנקמאיטיש • קרשמיין • קישר • קישהודוש • קישנמן • קישפלאד • קישסקרש • קלצ'ה • קמרה • מגושליגט • מאנד • מהטלק • מילוטה • נאבראד • נגיאר • נג'הודוש • נג'סקרש • נמשבורזובה • אולצ'וואפאטי • פניולה • פניגה • רוז'אי • שונקאד • סמושאיי • סמושאוילק • סטמארצ'קה • טיסבץ' • טיסצ'צ'ה • טיסקורוד • טיסטברק • טוניוגמטולץ' • טיוודר • טורישטוואנדי • טוריצ'ה • ואמושורוסי • זייטה • ז'רויאן • באטורליגט • אנצ'נץ' • קישלטה • נירבלטק • נירבוגאט • נירצ'אסארי • נירדרז' • נירגלשה • נירגיולאי • נירפיליש • נירוושווארי • אמביי • פנסלק • פיריצ'ה • פוצ'פטרי • טרם • בלשה • בוי • גאוואוונצ'לה • פסב • פורצ'למה • טיסברצל • טיסטלק • צ'נגרשימה • צ'נגראויפלו • קומלודטוטפלו • פאטיוד • סמושאנגיאלוש • סמושבץ' • סמושטטארפלווה • טיוקוד • אורה • בלקאן • בירי • בקן • ארפטק • גסטרד • קאלושמיין • סקוי • בנק • אפריישקה • גיירצ'קה • קומורו • טיסבזדד • טיסמוגיורוש • טיססנטמארטון • טוז'ר • ז'ורק • סורגלמטוש • טיסדדה • טיסדוב • טיסאסלאר |  |
| יישובים בנפת ואשארושנמן |
| --- | --- | --- |
| יישובים | ואשארושנמן • ארניושאפאטי • ברבאש • ברגדרוץ • ברגשוראן • צ'רודה • גלנש • גמז'ה • גולאץ' • גיירה • הטפיירצ'ה • אילק • יאנד • קישוורשאן • לוניה • מארוקפפי • מאטיוש • נג'וורשאן • נירמדה • אולצ'ווה • פוסטדובוש • טאקוש • טרפה • טיסאדון • טיסקרצ'ן • טיססלקה • טיסוויד • ואמושאטיה |  |
קלודיה כריסטיאן

| --- | --- |

 לידה:  10 באוגוסט 1965 (בת 59) גלנדייל, ארצות הברית 
 מדינה:  ארצות הברית 
 תקופת הפעילות:  מ-1984 
 בן או בת זוג:  Gary DeVore (1988–1992) 
 פרופיל ב-IMDb
 
קלודיה כריסטיאן (באנגלית: Claudia Christian, נולדה ב-10 באוגוסט 1965 בעיר גלנדייל קליפורניה) היא שחקנית, זמרת ומוזיקאית אמריקאית, ידועה בעיקר בתפקידה כסוזן איבנובה בסדרת המדע בדיוני "בבילון 5".
קריירה

כריסטיאן החלה את דרכה בתפקידי אורח בסדרת הטלוויזיה "ובסטר" ובסדרת הפעולה המשטרתית "טי ג'יי הוקר" – סדרה בהפקתו של המפיק הנודע אהרון ספלינג. תפקידה המשמעותי הראשון היה תפקיד אורח בסדרת הטלוויזיה "דאלאס", ובסדרת הדרמה "ברנג'רס" (Berrenger's) בתפקיד מלודי יו. תפקידי אורח נוספים כוללים את הסדרות "ג'ייק והשמן", "האנטר", "רצח במשיכת קולמוס", "צוות לעניין", "זינוק לאתמול", "פרקליטי אל איי", "NYPD Blue" ו"ניפ/טאק".
בשנת 1991 שיחקה בקומדיה הסאטירית "אחורה באפלה" בכיכובם של ביל פקסטון ורוב לאו. בשנת 1994 קיבלה כריסטיאן את תפקיד קומנדר סוזן איבנובה בסדרת המדע בדיוני "בבילון 5", תפקיד אשר גרם לה להתפרסם בקנה מידה עולמי בהתאם להצלחתה המרשימה של הסדרה. בהמשך דרכה לקחה כריסטיאן תפקידים בסרטים שונים כגון "הנסתר" (The Hidden), "הגן" (The Garden), "שוטר מטורף 2" (Maniac Cop 2), "חצי מת" (Half Past Dead) ותפקיד אורח בתסכית רדיו של הסדרה הבריטית "דוקטור הו". ב-2014 שיחקה בתפקיד אורח בסדרות "קאסל" ו"המנטליסט", ב-2017 התארחה בסדרה "NCIS", וב-2018 גילמה את קפטן מיינראד בסדרה "מוקד 911" בפוקס.
קולטון ראיין

| --- | --- |

 לידה:  10 ביוני 1995 (בן 29) לקסינגטון, ארצות הברית 
 מדינה:  ארצות הברית 
 תקופת הפעילות:  מ-2015
 עיסוק:  שחקן תיאטרון, קולנוע, טלוויזיה
 מקום לימודים:  אוניברסיטת בלדווין וואלאס 
 פרופיל ב-IMDb
 
קולטון ראיין (באנגלית: Colton Ryan; נולד ב-10 ביוני 1995) הוא שחקן וזמר אמריקאי.
ביוגרפיה

ראיין נולד בלקסינגטון, קנטקי ולמד בבית הספר לאמנויות הבמה (SCAPA), שם התמחה בביצועים ווקאליים. בכיתה ו' הוא עבר אודישן למחזמר אוליבר! ולוהק לתפקיד צ'רלי בייטס. קריירת המשחק שלו החלה בשנת 2015 בזמן שלמד באוניברסיטת בולדווין וואלאס כשגילם את דיקון בהפקה של פסטיבל שייקספיר באיידהו של המחזמר "סוד הגן הנעלם".
קריירה

הוא ערך את הופעת הבכורה שלו בברודוויי בשנת 2016 כשחקן מחליף בכמה תפקידים במחזה "אוון הנסן היקר", שבו שיחק עד שנת 2017, אז סיים את התואר הראשון שלו באמנויות באוניברסיטת בולדווין וואלאס. באותה שנה, הוא ערך את הופעת הבכורה שלו בטלוויזיה בתפקיד אורח בסדרת הטלוויזיה, חוק וסדר: מדור מיוחד ושנה לאחר מכן שיחק בתפקיד חוזר בסדרת הטלוויזיה הומלנד.
בשנת 2019, הוא הופיע במחזה "Alice By Heart" בהפקת אוף-ברודוויי ועשה את הופעת הבכורה שלו בסרטים " The Social Ones והסרט "אדם". בשנת 2020, הוא כיכב במחזמר של בוב דילן "Girl from the North Country" בתור ג'ין ליין, תפקיד לו לוהק בהפקה של אוף ברודוויי בשנת 2018, אך ההפקה בוטלה בחודש מאי 2019 עקב מגפת ה-COVID-19.
בשנת 2020, הוא כיכב בתפקיד הראשי בדרמה הקומית "Little Voice" ובסרט "דוד פרנק" של אולפני אמזון. שנה לאחר מכן הופיע בתפקיד ראשי בסרט הקולנוע "אוון הנסן היקר".
בשנת 2021, הוא לוהק לתפקיד בסדרת הדרמה הקרובה של "הנערה מפליינוויל" המבוססת על סיפור מותו של קונרד רוh (אנ')
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2019 | The Social Ones | דן סאמרס |  |
| 2019 | Adam | בראד |  |
| 2020 | דוד פרנק (אנ') | ברוס |  |
| 2021 | אוון הנסן היקר | קונור מרפי |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2017 | חוק וסדר: מדור מיוחד | אנדרו דרייק | פרק: "No Good Reason"  |
| 2018 | הומלנד | ג'יי ג'יי אלקינס | 3 פרקים |
| 2018 | האמריקאים | וינס | פרק: "The Great Patriotic War" |
| 2020 | Little Voice | סמואל | תפקיד ראשי; 9 פרקים |
| 2022 | הנערה מפליינוויל | קונרד "קוקו" רוי השלישי (אנ') | תפקיד ראשי; 8 פרקים |
| 2023 | פוקר פייס | ג'ד | פרק: "The Night Shift" |
פילמוגרפיה > תיאטרון

| שנים | מחזה | תפקיד | הערות |
| --- | --- | --- | --- |
| 2015 | סוד הגן הנעלם | דיקון | פסטיבל שייקספיר באיידהו |
| 2016 | גבירתי הנאווה | פרדי איינספורד-היל | תיאטרון גרייט לייקס |
| 2016 | West Side Story | טוני | אוניברסיטת בולדווין וואלאס |
| 2016–2017 | אוון הנסן היקר | אוון הנסן/קונור מרפי/ג'ארד קליינמן | Music Box Theatre, ברודוויי |
| 2018 | Girl from the North Country | ג'ין ליין | התיאטרון הציבורי, אוף ברודוויי |
| 2019 | Alice by Heart | ארנב לבן/אלפרד האלם/מארס | תיאטרון MCC, אוף ברודוויי |
| 2019 | West Side Story | טוני | בית האופרה של לקסינגטון (אנ') בקנטקי |
| 2020 | Girl from the North Country | ג'ין ליין | תיאטרון בלסקו (אנ'), ברודוויי |
| 2022 | הפיראטים מפנזנץ (אנ') | פרדריק | תיאטרון טוד היימס (אנ'), ברודוויי |
| 2023 | ניו יורק, ניו יורק | ג'ימי דויל | תיאטרון סנט ג'יימס (אנ'), ברודוויי |
פרסים

בשנת 2019, הוא זכה בפרס עולם התיאטרון על הופעת בכורה יוצאת דופן עבור משחקו במחזמר "Girl from the North Country" .
בשנת 2023, הוא היה מועמד לפרס טוני לשחקן הטוב ביותר במחזמר (אנ') על הופעתו במחזמר "ניו יורק, ניו יורק" בתיאטרון ברודוויי.
הערות שוליים

↑  Stasio, Marilyn (1 באוקטובר 2018). "Off Broadway Review: 'Girl From the North Country' Featuring Bob Dylan Songs". Variety. {{cite web}}:  (עזרה)
↑  Moynihan, Caitlin (26 ביוני 2020). "Kimber Elayne Sprawl on Why Girl From the North Country Will Resonate Differently When It Returns". Broadway.com. {{cite web}}:  (עזרה)
↑  Otterson, Joe (6 במאי 2021). "Colton Ryan Joins Elle Fanning in Texting Suicide Case Series 'Girl From Plainville' at Hulu". Variety. נבדק ב-22 בדצמבר 2021. {{cite web}}:  (עזרה)
↑  News Desk, TV (21 בפברואר 2020). "THE SOCIAL ONES Will Be Released March 3". BroadwayWorld. {{cite web}}:  (עזרה)
↑  Burr, Ty (24 בנובמבר 2020). "'Uncle Frank,' on Amazon, presents a different sort of American beauty". The Boston Globe. {{cite web}}:  (עזרה)
↑  Copley, Rich (17 באוקטובר 2017). "Lexington native in 'Law & Order' inspired by '13 Reasons Why'". Lexington Herald Leader. {{cite web}}:  (עזרה)
↑  Oland, Dana (5 ביולי 2015). "Review: Talented kids, great ensemble singing highlight Idaho Shakespeare Festival's 'Secret Garden'". Idaho Statesman. {{cite web}}:  (עזרה)
↑  Simakis, Andrea (26 בספטמבר 2016). "Great Lakes Theater's 'My Fair Lady' balances tradition, timeliness in a ravishing reinvention (review)". The Plain Dealer. {{cite web}}:  (עזרה)
↑  Salamone, Shawn (23 בנובמבר 2016). "Broadway Snaps Up Talented BW Music Theatre Student Before He Graduates". Baldwin Wallace University. {{cite web}}:  (עזרה)
1 2  Simakis, Andrea (17 בנובמבר 2016). "Onstage at Baldwin Wallace University, 'West Side Story' finds new relevance with a message of tolerance (photos)". The Plain Dealer. {{cite web}}:  (עזרה)
↑  "Colton Ryan". Playbill (באנגלית). נבדק ב-2021-02-20.
1 2  "Colton Ryan". Playbill (באנגלית). נבדק ב-2021-02-20.
↑  Brantley, Ben (26 בפברואר 2019). "Review: Lost on a Magical Mystery Tour in 'Alice by Heart'". The New York Times. {{cite web}}:  (עזרה)
↑  Editors, American Theater (3 במאי 2019). "Theatre World Awards Announces 2019 Winners". American Theater. {{cite web}}:  (עזרה); |last= has generic name (עזרה)
| --- | --- |
בקרת זהויות :  NKC: xx0301654
קרייג וין

קרייג וין (Craig Winn) הוא איש עסקים וסופר אמריקאי אשר חיבר מספר ספרים המבקרים את האסלאם.
בשנות ה-90 של המאה ה-20 הוא הקים אחת החברות הראשונות שעסקו במסחר אלקטרוני. בסוף 1999 הוא עזב אותה ובמהלך קיץ 2000 היא פשטה רגל במהלך משבר הגדול של בועת הדוט-קום.
לאחר פיגועי 11 בספטמבר הוא התחיל לחקור סיבות אפשריות לפיגוע האסלמי. בעקבות כך פורסמו מספר ספרים בנושא. יצירותיו כוללות את הספרים Prophet of Doom ו-Tea With Terrorists.
קרב כירונאה (338 לפנה"ס)

ממלכת מוקדון במותו של פיליפוס, 336 לפנה"ס
קרב כירונאה נערך ב-338 לפנה"ס בכירונאה אשר בבויאוטיה במהלך מלחמת הקודש הרביעית. הקרב היה ניצחונו הגדול ביותר של פיליפוס השני, אביו של אלכסנדר הגדול. בקרב הביסו המקדונים ובני בריתם את הכוחות המשולבים של אתונה ותבאי, ובכך הבטיחו את ההגמוניה המקדונית ביוון.
קו הלחימה של הקונפדרציה הורכב מהאתונאים באגף השמאלי, וחיילי תבאי באגף הימני, כאשר הגדוד הקדוש של תבאי ניצבים בקצה הימני ביותר. במרכז עמדו חיילים משתי הערים. בצד המקדוני פיליפוס פיקד על האגף הימני, ואלכסנדר פיקד על האגף השמאלי תחת עינם הפקוחה של מיטב המצביאים המקדונים. ההטיירוי מוקמו בעורף המערך המקדוני.
מהלך הקרב

לפי המקורות, שני הצדדים לחמו בעוז במשך זמן רב, עד שפיליפוס הורה לאגפו הימני לסגת אחורנית, האגף האתונאי תקף בהתלהבות, ולמעשה חשף את עצמו לאגף שמאל של המקדונים. תחת פיקודו של אלכסנדר, הצליחו המקדונים לאגף את היוונים. פיליפוס ניצל את ההזדמנות והורה לאגף הנסוג שלו לשנות כיוון ולעבור למתקפה חזקה. האתונאים המבוהלים, לא החזיקו מעמד מול המקדונים המנוסים, וברחו משדה הקרב, בהותירם את בני תבאי לבדם מול צבא מוקדון.
כוח תבאי המשיך להילחם בעוז, אך בסופו של דבר כותר והובס בידי המקדונים. הגדוד הקדוש של תבאי, גדוד עילית בן 300 לוחמים, הושמד כמעט לחלוטין – 254 מלוחמיו נהרגו והשאר נפצעו ונלקחו בשבי.
תוצאות הקרב

בעקבות הקרב הושמד רוב צבא תבאי, וגם צבא אתונה ספג אבדות כבדות. פיליפוס, נפעם מאומץ לבם והקרבתם העצמית של התבאים, איפשר את הקמתו של גלעד לזכרם. המצביא האתונאי ליסיקלס הועמד למשפט באתונה, נמצא אשם בתבוסה המבזה, והוצא להורג.
לאחר הקרב לא נותר, למעשה, כוח שיכול היה להתנגד למקדונים, ופיליפוס שלח את בנו, אלכסנדר בן ה-18, לנהל משא ומתן לכניעת אתונה. פיליפוס הבטיח לחוס על הפולייס שנלחמו מולו, בתנאי שיצטרפו אליו, ויספקו חיילים ומשאבים לצורך מלחמתו בפרסים. האתונאים ובני בריתם, הופתעו מרוחב ליבו, והסכימו מיד.
פיליפוס הקים את הליגה הקורינתית, לפי דוגמת הליגה הדלית בהנהגת אתונה והליגה הפלופונסית בהנהגת ספרטה. בניגוד לבריתות יווניות קודמות, זכתה הליגה הקורינתית להצלחה, האריכה ימים והצליחה לגבש זהות לאומית יוונית ארוכת שנים.
מסופר כי לאחר הקרב, אמר אלכסנדר הגדול: "אבוי לי, אבי כבש את כל העולם, ולי לא נשאר דבר...".
קטי דור

| --- | --- |
אין תמונה חופשית
 לידה:  3 בספטמבר 1966 (בת 58)
 מדינה:  ישראל
 עיסוק:  עיתונאית
 מעסיק:  תאגיד השידור הישראלי
 סוג כתב:  ראש דסק הבריאות בערוץ "כאן חדשות"
 תחום סיקור:  בריאות
 קישורים חיצוניים
 פייסבוק:  ketty.dor
 טוויטר:  kettydor
 
קטי דור (נולדה ב-3 בספטמבר 1966) היא עיתונאית ישראלית. משמשת כראש דסק הבריאות בערוץ "כאן 11" של תאגיד השידור הישראלי.
ביוגרפיה

קטי דור נולדה בישראל בשנת 1966 בשם קטי חרדון להורים יוצאי עיראק שעלו לישראל בשנת 1950. היא הכתבת לענייני בריאות של ערוץ "כאן חדשות" ולפניו של ערוץ 11 וערוץ 1. תוך כדי עבודתה זכתה לבקיאות רבה בענייני בריאות ומחלות ומניעתן. היא נשואה לקולנוען חן שיינברג, גרה בתל אביב ואם לשני ילדים.
דור למדה באוניברסיטת בן-גוריון ובאוניברסיטת תל אביב.
אחד מסרטיו של בעלה הוא הסרט "קטי" משנת 2005. הוא התחיל לצלם את הסרט בזמן שקטי דור דיווחה על פיגוע טרור בירושלים ובאותה עת דיווחה על פרשת רמדיה. היה זה כאשר היא ציפתה להולדת בנם הבכור והסרט המשיך בתיאור השנה הראשונה של הילד ובהתנגשות של האימהות עם הקריירה הציבורית.